ROJNA เสนอขายหุ้นกู้ 1 พันลบ.อายุ 3 ปีดบ. 3.40%, 5 ปี ดบ. 4.10%
ROJNA เสนอขายหุ้นกู้ 1 พันลบ.อายุ 3 ปีดบ. 3.40%, 5 ปี ดบ. 4.10% เสนอขายให้แก่ผู้ลงทุนสถาบัน และ/หรือ ผู้ลงทุนรายใหญ่ 16-18 พ.ค. 59 โดยมีธนาคารธนชาต เป็นผู้จัดการการจัดจำหน่ายหุ้นกู้
18 พ.ค. 2559

บริษัท สวนอุตสาหกรรมโรจนะ จำกัด (มหาชน)หรือ ROJNA ระบุว่า บริษัทได้ยื่นแบบแสดงรายการการเสนอขายหุ้นกู้ของบริษัท มูลค่ารวมไม่เกิน 1,000 ล้านบาท แบ่งเป็น 2 ชุด ชุดแรกมีมูลค่าเสนอขายไม่เกิน 450 ล้านบาท อายุ 3 ปี ครบกำหนดไถ่ถอนปี พ.ศ.2562 อัตราดอกเบี้ยคงที่ร้อยละ 3.40 ต่อปี  และชุดที่ 2 มูลค่าเสนอขายไม่เกิน 650 ล้านบาท อายุ 5 ปี ครบกำหนดไถ่ถอนปี พ.ศ. 2564 อัตราดอกเบี้ยคงที่ร้อยละ 4.10 ต่อปี
โดยเสนอขายให้แก่ผู้ลงทุนสถาบัน และ/หรือ ผู้ลงทุนรายใหญ่ ในระหว่างวันที่ 16-18 พ.ค. 59 โดยมีธนาคารธนชาต เป็นผู้จัดการการจัดจำหน่ายหุ้นกู้ โดยได้รับการจัดอันดับความน่าเชื่อถือของบริษัท “BBB+” แนวโน้มเครดิต”Stable” จากบริษัท ทริสเรทติ้ง จำกัด เมื่อวันที่ 4 พ.ย. 58
ทั้งนี้ บริษัทมีวัตถุประสงค์ในการนำเงินที่ได้จากการเสนอขายหุ้นกู้ครั้งนี้ เพื่อใช้ในการชำระคืนหนี้เงินกู้ และ/หรือใช้เป็นเงินทุนในการขยายกิจการ และ/หรือ เป็นเงินทุนหมุนเวียนในกิจการ